9. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1262 της 12/16 Οκτ. 1981 (ΦΕΚ Α΄ 310) Περί συστάσεως Α΄ Λιμενικού Τμήματος εν τω Λιμεναρχείω Χανίων και καθορισμού της κατά τόπον και καθ’ ύλην αρμοδιότητος αυτού. Έχοντες υπ’ όψιν: 1.Την διάταξιν του άρθρ. 13 παρ. 1 του Νόμ. 672/77 «περί τροποποιήσεως και συμπληρώσεως του Ν.Δ. 530/70 «περί Λιμενοφυλάκων» και ετέρων τινών διατάξεων» (ΦΕΚ 235/Α΄/1977). 20.Β.β.9 Περιφέρειες Λιμενικών Αρχών 2.Τας διατάξεις των άρθρ. 1 παρ. 3, 4 παρ. 1 και 3 και 7 του Ν.Δ. 2504/1953 «περί συστάσεως Λιμενικών Τμημάτων εν ταις περιφερείαις δικαιοδοσίας των Κεντρικών Λιμεναρχείων», ως ισχύουν σήμερον (ΦΕΚ 208/Α΄/1953). 3.Την υπ’ αριθ. 11068/25/81/15.7.81 πρότασιν του Αρχηγού του Λιμενικού Σώματος «περί συστάσεως Α΄ Λιμενικού Τμήματος εις την περιφέρειαν δικαιοδοσίας του Λιμεναρχείου Χανίων». 4.Την υπ’ αριθ. 1287/1981 γνωμοδότησιν του Συμβουλίου της Επικρατείας, προτάσει του επί της Εμπορικής Ναυτιλίας Υπουργού, απεφασίσαμεν: Άρθρ.1.-Συνιστάται εις την περιφέρειαν δικαιοδοσίας του Λιμεναρχείου Χανίων Α΄ Λιμενικόν Τμήμα, έχον ως έδραν τον λιμένα της Σούδας και περιφέρειαν δικαιοδοσίας αρχομένην από το ακρωτήριον Μαλέκα, περιλαμβάνουσαν τον όρμον της Σούδας και εξικνουμένην μέχρι του ακρωτηρίου Δρεπάνου. Άρθρ.2.-Η καθ’ ύλην αρμοδιότης του Διοικητού του δια του παρόντος συνιστωμένου Λιμενικού Τμήματος περιλαμβάνει: α.Την εν τη περιοχή δικαιοδοσίας του άσκησιν της διοικητικής και δικαστικής αστυνομίας, ως αύτη προβλέπεται υπό των κειμένων διατάξεων δια τον Λιμενάρχην Χανίων. Εξαιρείται η ελευθεροκοινωνία πλοίων εξωτερικού, ήτις ενεργείται υπό της Κεντρικής Υπηρεσίας του Λιμεναρχείου Χανίων. β.Την έκδοσιν ναυτολογίων πετρελαιοκινήτων και ιστιοφόρων, την έκδοσιν και θεώρησιν των εγγράφων κατάπλου και απόπλου αυτών, τον έλεγχον της συνθέσεώς των ως και την ενέργειαν μεταβολών των πληρωμάτων των. ΄Αρθρ.3.-1.Ο Διοικητής του Λιμενικού Τμήματος αλληλογραφεί μετά των Αρχών του Κράτους και Ιδιωτών δια θέματα της αρμοδιότητός του ως Προϊστάμενος Λιμενικής Αρχής. 2.Εξαιρούνται της κατά τα ανωτέρω αλληλογραφίας τα επί γενικωτέρας φύσεως θεμάτων έγγραφα του Διοικητού του Λιμενικού Τμήματος προς ετέρας Αρχάς τους Κράτους ή Ιδιώτας των οποίων η αποστολή ενεργείται μέσω της Κεντρικής Υπηρεσίας του Λιμεναρχείου Χανίων.

[Source: greek_legal_code_raptarchis | Tokens: 2039]